סטרומאה

פול ואן-האבר (בהולנדית: Paul Van Haver; נולד ב-12 במרץ 1985), הידוע בשם הבמה שלו סטרומאה (Stromae), הוא זמר ומוזיקאי בלגי ממוצא רואנדי. הוא יליד בריסל ופעיל בסגנונות ההיפ-הופ והמוזיקה האלקטרונית ומשלב בין שניהם. באלבומו האחרון, " Multitude", סטרומה שינה את הסגנון המוזיקלי שלו, ונטה יותר לכיוון של פופ-פולק מודרני. בשנת 2009 הקליט את הסינגל "Alors on danse", שהפך להצלחה מסחרית והביא אותו לתודעה הבין-לאומית. שפת שיריו היא לרוב צרפתית. ואן-האבר נולד לאב רואנדי ואם בלגית. אביו לא היה מעורב בחייו וב-1994 נספה ברצח העם ברואנדה. בגיל 11 ואן-האבר כבר הראה עניין במוזיקה והחל את לימודיו באקדמיה למוזיקה של ז'ט בבריסל שם למד סולפז' ונגינה על תופים. במהלך לימודיו, עבד ואן-האבר בעבודות מזדמנות, וכישוריו לא הובילו אותו לפריצת דרך. בשנת 2007 נרשם למגמת הקולנוע במכון הלאומי לרדיו וקולנוע בבריסל והשקיע את חסכונותיו בהפקת אלבומו הראשון ...Juste un cerveau, Un flow, Un fond et Un mic. בשנת 2000 הופיע כראפר עם הכינוי Opmaestro, כינוי שהחליף מאוחר יותר בשם הבמה הנוכחי שלו, עמו התפרסם. השם Stromae הוא שיכול הברות של המילה Maestro, שעשוע לשון אופייני בסלנג הצרפתי ורלאן. בגיל 18 הקים בצוותא עם הראפר J.E.D.I.‎ את להקת הראפ Suspicion (צרפתית: "חשד") והשניים הפיקו את השיר והווידאו-קליפ ...Faut que t'arrête le Rap. בהמשך עזב J.E.D.I.‎ את הפרויקט, הצמד התפרק וקריירת הסולו של סטרומאה החלה. בהמשך להפקת אלבומו הראשון ...Juste un cerveau, Un flow, Un fond et Un mic, שיתף פעולה עם הראפרים BdBanx, Beretta וקרי ג'יימס ובשנת 2008 הוחתם בחברת ההפקות "Because Music". ב-Because הלחין את הסינגל Cette fois עבור הזמרת Melissa M, הפיק שירים באלבומו של קרי ג'יימס À L'Ombre Du Show Business ועבור הזמרת Anggun. במקביל הפיץ באינטרנט סרטוני וידאו הסוקרים את יצירתו האומנותית תחת הכותרת "השיעורים של סטרומאה". בשנת 2009 עבר התמחות בתחנת הרדיו הצרפתית NRJ, שם גילה אותו המפיק וינסנט ורבלן שזיהה את כישרונו של ואן-האבר והחליט לקדם את הקריירה המוזיקלית שלו. מהרגע הזה ההצלחה הייתה כמעט מיידית: סטרומאה יצא עם הלהיט Alors on danse וכבש במהרה את המצעדים השבועיים ברחבי אירופה. העיתונות המוזיקלית בצרפתית הרעיפה שבחים על הזמר הצעיר והשוותה את יכולותיו הווקאליות לאלו של גאאטאן רוסל, סולנה של להקת הרוק הצרפתית "Louise Attaque". בעקבות ההצלחה החתימה אותו חברת התקליטים Vertigo Records, לייבל של יוניברסל מיוזיק גרופ. באפריל 2010 העניק לסטרומאה השר הבלגי לתרבות הצרפתית את פרס התגלית המוזיקלית לשנת 2009. בשנת 2013 הוציא ואן האבר שלושה סינגלים בעלי מאות מיליוני צפיות ביוטיוב: "Tous les mêmes", "Formidable", והבולט מבין כולם – "Papaoutai". כולם מתוך האלבום אותו הוציא באותה שנה, Racine Carrée. סטרומאה הוזמן בשנת 2014 על ידי זמרת מניו זילנד לעבוד על פסקול לסרט "משחקי הרעב". בשנת 2015, סטרומאה הוציא שיר על מחלת הסרטן בשם ״quand c’est”. בשנת 2018, אחרי היעדרות של יותר משלוש שנים עקב מצבו הרפואי, הוציא סטרומאה סינגל חדש בשם "Défiler", אותו הלחין בשיתוף עם אחיו, לוק ג'וניור טאם. בשנת 2019 חזר סטרומאה לבמות והתארח בשירם של להקת קולדפליי "Arabesque", הכלול באלבומם "Everyday Life". בשנת 2021 סטרומאה הבריא מהמחלה וחזר לקדמת הבמה ובגדול. באוקטובר 2021, הוציא סטרומאה שיר חדש בשם "Santé", אשר צבר תוך שלושה שבועות יותר מ-14 מיליון האזנות. בינואר 2022 עשה זאת שוב עם שיר חדש נוסף בשם "L’enfer". בתוך שבועיים בלבד צבר השיר יותר מ-17 מיליון האזנות. במארס 2022 שחרר את אלבומו השלישי "Multitude", שבו ניכר השינוי בסגנונו המוזיקלי, כאשר הסגנון האלקטרוני שלו עבר מלהיות מושפע מהיפ הופ והאוס, ליותר פופ, פולק ואפילו מעט מוזיקה קלאסית. ב-12 בדצמבר 2015 נישא סטרומאה בחשאי לקורלי ברבייה בטקס פרטי שנערך במכלן, בלגיה. ב-23 בספטמבר 2018, נולד בנו הראשון. Cheese‏ (2010) Racine carrée‏ (2013) Multitude‏ (2022) ...Juste un cerveau, un flow, un fond et un mic‏ (2007) Freestyle Finest‏ (2006) Mixture Elecstro‏ (2009) Racine carrée Live‏ (2015) מדיה וקבצים בנושא סטרומאה בוויקישיתוף אתר האינטרנט הרשמי של סטרומאה סטרומאה, ברשת החברתית פייסבוק סטרומאה, ברשת החברתית אקס (טוויטר) סטרומאה, ברשת החברתית אינסטגרם סטרומאה, ברשת החברתית טיקטוק סטרומאה, ברשת החברתית VK סטרומאה, סרטונים בערוץ היוטיוב סטרומאה, במסד הנתונים הקולנועיים IMDb (באנגלית) סטרומאה, באתר אפל מיוזיק (באנגלית) סטרומאה, באתר ספוטיפיי סטרומאה, באתר סאונדקלאוד (באנגלית) סטרומאה, באתר Last.fm (באנגלית) סטרומאה, באתר AllMusic (באנגלית) סטרומאה, באתר MusicBrainz (באנגלית) סטרומאה, באתר דיזר סטרומאה, באתר Discogs (באנגלית) סטרומאה, באתר Songkick (באנגלית) סטרומאה, באתר Genius סטרומאה, באתר בילבורד (באנגלית) סטרומאה, באתר טיידל (באנגלית) אלעד בר-נוי, זמר בלי מסכה, באתר "ידיעות אחרונות", 11 במרץ 2022 סטרומאה משיב לשאלות המעריצים סרטון יוטיוב, ערוץ הבידור Fuse, מאי 2022 (באנגלית)